**ПРАТЕНИЧКО ПРАШАЊЕ**

од пратеникот Садије Илијази, поставено на 45-тата седница

на Собранието на Република Македонија, одржана

на 29 јануари 2009 година

Пратеничкото прашање гласи:

Одлуката за основање на Јавната научна институција Институт за духовно и културно наследство на Албанците, Институтот "Пјотр Богдани" во Скопје, со Одлуката 19-6306/3 од 27.03.2007 година ја има донесено Владата на Република Македонија и оваа Одлука има потпис на премиерот на Република Македонија господинот Никола Груевски.

Институтот за духовно и културно наследство на Албанците "Пјотр Богдани" ги има исполнето сите услови кои се бараат со Законот за научна истражна работа.

Член 61 став 1 во "Службен весник на Република Македонија" 46/2008 вели: - Институтот за културно и духовно наследство на Албанците, со влегување во сила на овој закон продолжува да работи како научна и истражувачка институција. Овој институт со ова име е регистриран или упишан во регистерот на Република Македонија под број 24-4303 од 15.04.2008 година.

Министерството за образование и наука донесува одлука за обезбедување на средства за овој Институт за 2008 година во износ од 2.200.000,00 денари, Одлука 46-1462/13, врз основа на договорот на министерот за образование и наука и Институтот за културно и духовно наследство на Албанците и сето тоа во функција на реализација на годишната програма на овој Институт.

По предвремените парламентарни избори се оформува новата коалиција и тука почнуваат проблемите на овој институт, се блокира буџетот и средствата кои се доделени за проектите на институтот без ниту еден правен аргумент се занемарува договорот и доаѓа до блокада на работата. Упорно се бараат неправилности за работата и функционирањето на овој институт, иако воопшто немало нерегуларности.

Најновиот научен институт во Република Македонија под раководство на д-р Мируша Хоџа тогашна директорка која за кратко време направи исклучително успешна научно истражувачка работа, наместо да биде помогната од страна на Владата и соодветното Министерство и надлежните лица, за жал, со иронија од истите е блокирана и спречувана во нејзината работа, а изгледа само затоа што ДПА го основа овој институт па се оди до затворање на истиот, наспроти одличната работа, контактите и соработката со другите институти, универзитетите и докажаните научници во земјата и во странство. И покрај сета оваа работа и соработката со Универзитетот во Тетово, Државниот универзитет, Штуловиот и Универзитетот во Ница, сепак се дозволува овој институт да биде обвинет за неработење, нерегуларности итн. Сите тие се фантомски причини за спречување на доделување на средствата и се оди кон тоа за затворање на истиот, но сепак овој институт продолжува со својата истражувачка работа.

Меѓутоа на јавниот оглас за вработување на научни истражувачи не се јавуваат кандидати затоа што истите се плашат дека овој институт набрзо ќе биде и затворен. Овде се работи за индиферентност и неспособност и неможност на ДУИ да ги штити и чува културните и духовните вредности и институциите на Албанците. Друго објаснување за ова немам. Не ми се верува дека еден институт може да се уништи само затоа што е основан од друга партија. Како да не се доволни сите овие штети, се дојде до објавување на конкурсот за новиот директор и заедно со тој конкурс тргнаа и манипулациите. Не се прима за директор поранешниот успешен директор, а тоа е исклучителниот научник д-р Мируше Хоџа, туку се прима д-р Рамиз Абдули кој набрзо и треба да се пензионира заслужно.

За да биде штетата уште поголема се дозволува да се смени и името на овој институт од институт на духовно и културно наследство на Албанците "Пјотр Богдани" во Институт за Албанологија, со банално образложение дека насловот бил многу долг.

Ќе ја цитирам изјавата на актуелниот директор на овој институт д-р Рамиз Абдули каде се вели "- побаравме да се смени името затоа што името е долго и не се кажува директно Албанолошки институт. Затоа и доколку некому му е жал ние нема што да направиме, вака сме го крстиле затоа што вака не нарекуваат, Албански институт и другите институции во земјата и затоа е полесно и поконкретно. Тука завршува цитатот.

Ова е смешно и трагично, да се случи тоа да се смени името на инсититутот само затоа што некому било полесно да се нарекува Албански институт е апсурдно и дотолку повеќе што тоа име и не беше случајно избрано. Ова име во себе опфаќа можност на опфаќање на сите можни дисциплини со своите сектори од кои што потоа треба да се изградат нови институти како што ќе биде институтот за албанологија, институт за етнографија, институтот за историја на уметноста, институт за етнологија, за народна архитектура итн.

Моето прашање до министерот за образование и наука е: кој побара и кој дозволи изменување на името од Институт на културно и духовно наследство на албанците "Пјотр Богдани" во Институт за албанологија.

Прашањето го упатувам до министерот за образование и наука.